SA man deur olifant doodgetrap in buurlandŉ Bekende eiendomsagent van Knysna se man is die naweek in Botswana deur ŉ olifantkoei doodgetrap. Die Knysna-Plett Herald berig Mike Dobson (67) is die naweek in Shashe in Botswana deur ‘n olifantkoei doodgetrap terwyl hy en sy vrou Ling op ŉ stap-safari was. Ling is die prinsipaal en eiendomsagent by Pam Golding Properties in Knysna. Mike, wat ŉ groot natuurliefhebber was, het glo ŉ ent voor die groep geloop toe die olifantkoei omgedraai, op hom afgestorm en hom doodgetrap het. Ling het glo kort tevore foto’s van die olifantkoei geneem. Dobson sê haar man is in ŉ private voertuig gelaai en na die Suid-Afrikaanse grens, wat sowat 60km weg was, gehaas. Die groep het nooddienste ontbied toe hulle oor die grens in Limpopo is. Paramedici het Dobson dood verklaar. Lees die volledige storie hier. Deel van: Nuus, SA-nuus Sonder Maroela Media sou jy nie geweet het nie. Help om jou gebalanseerde en betroubare nuusbron se toekoms te verseker. Maak nou ’n vrywillige bydrae. Onthou – ons nuus bly gratis. Maak 'n bydrae vorige artikel volgende artikel O wee, die gesang is uit! Die kommentaar op hierdie berig is gesluit. Kom kuier gerus lekker verder saam op ŉ ander artikel.